கேள்வி: பொருள் இலக்கணம் - அகப்பொருள் இலக்கணம் பற்றி விளக்கவும்.
பதில்: ஓர் ஆணுக்கும் ஒரு பெண்ணுக்கும் இடையே ஏற்படும் காதல் உணர்வை மையமாகக் கொண்டு அகப்பொருள் இலக்கணம் அமைந்துள்ளது. இதில் ஆணை தலைவன் (இலக்கியம்) என்றும் பெண்ணை தலைவி (இலக்கியம்) என்றும் கூறுவர். தலைவியின் தோழியும் அகப்பொருள் பாடல்களில் முக்கிய இடம் வகிக்கும் ஒரு பாத்திரம் ஆவாள். காதல் பற்றிப் பாடும்போது தலைவன் தலைவி என்று பொதுவாகப் பாடுவார்களே தவிர ஒருவருடைய இயற்பெயரைச் சுட்டிப் பாடுவதில்லை. காதல் உணர்ச்சி எல்லோருக்கும் பொது என்பதால் தனி ஒருவருடைய பெயரைச் சுட்டிப் பாடுவதில்லை. அகப்பொருள் பாடல்கள் நாடகப் பாங்கிலான தன்மையைக் கொண்டிருக்கும். எல்லாப் பாடல்களும் தலைவன், தலைவி, தோழி முதலியவர்களில் யாராவது ஒருவர் கூறுவதாக அமைந்திருக்கும். ஒரே பாடலில் இருவர் உரையாடுவது போன்ற பாடல்களும் கலித்தொகையில் உண்டு.கலித்தொகை 104, 105 ஒவ்வொரு பாடலுக்கும் பிற்காலத்தில் திணை விளக்கம், துறை வகுத்துக் காட்டியுள்ளனர்.
கேள்வி: பொருள் இலக்கணம் - அகப்பொருள் திணைகள் பற்றி தகவல் சொல்.
பதில்: # குறிஞ்சித்திணை # முல்லைத்திணை # மருதத்திணை # நெய்தல்திணை # பாலைத்திணை இந்த ஐந்து திணைகளுக்கும் உரிய அகப்பொருள் இலக்கணம் மூன்று வகைப்படும். அவை, # முதற்பொருள் (இலக்கணம்) # கருப்பொருள் (இலக்கணம்) # உரிப்பொருள் (இலக்கணம்) ஆகியன ஆகும்.
கேள்வி: பொருள் இலக்கணம் - வெட்சித்திணை பற்றி விளக்கவும்.
பதில்: பழைய காலத்தில் பகை அரசனிடம் போர்செய்ய நினைக்கும் ஒருவன் போரின் முதல் கட்டமாகப் பகை அரசனது பசுக் கூட்டங்களைக் கவர்ந்து செல்வான். இது வெட்சித்திணை எனப்படும். வெட்சி வீரன் வெட்சிப் பூச் சூடி,போருக்குச் செல்வான்.
கேள்வி: பொருள் இலக்கணம் - கரந்தைத்திணை பற்றி விளக்கவும்.
பதில்: பகை அரசன் கவர்ந்து சென்ற பசுக்கூட்டங்களை அவற்றிற்கு உரியவன் மீட்டுவரச் செய்யும் போர், கரந்தைத்திணை எனப்படும். கரந்தை வீரன் கரந்தைப் பூச் சூடி,போருக்குச் செல்வான்.
கேள்வி: பொருள் இலக்கணம் - வஞ்சித்திணை பற்றி தகவல் சொல்.
பதில்: பகை அரசன் நாட்டைப் பிடிப்பதற்காக அந்தநாட்டின் மேல் படை எடுத்துச் செல்லுதல் வஞ்சித்திணை எனப்படும். வஞ்சி வீரன், வஞ்சிப் பூச் சூடி, போருக்குச் செல்வான்.
கேள்வி: பொருள் இலக்கணம் - காஞ்சித்திணை பற்றி விளக்கவும்.
பதில்: படை எடுத்து வரும் பகை அரசனைத் தடுத்துத் தன் நாட்டைக் காக்க நினைக்கும் அரசன் போருக்குச் செல்லுதல் காஞ்சித்திணை எனப்படும். காஞ்சி வீரன் காஞ்சிப் பூச் சூடி,போருக்குச் செல்வான்.
கேள்வி: பொருள் இலக்கணம் - நொச்சித்திணை பற்றி நீங்கள் என்ன அறிந்துள்ளீர்கள்?
பதில்: பகை அரசன் படை எடுத்து வந்து கோட்டை மதிலைச் சூழ்ந்து கொண்டபோது, தன்னுடைய கோட்டையைக் காத்துக் கொள்ள அரசன் போர் செய்தல் நொச்சித்திணை எனப்படும். நொச்சி வீரன் நொச்சிப் பூச் சூடி, போருக்குச்செல்வான்.
கேள்வி: பொருள் இலக்கணம் - உழிஞைத்திணை குறித்து விரிவாக சொல்லுங்கள்.
பதில்: பகை அரசனுடைய கோட்டையை வெல்லக் கருதிய அரசன் தன் படைகளோடு மதிலைச் சுற்றி முற்றுகை இடுதல் உழிஞைத்திணை எனப்படும். உழிஞை வீரன் உழிஞைப்பூச் சூடி, போருக்குச் செல்வான்.
கேள்வி: பொருள் இலக்கணம் - தும்பைத்திணை பற்றி விளக்கவும்.
பதில்: பகை அரசர்கள் இருவரும் போர்க் களத்தில் எதிர் எதிர் நின்று போரிடுதல் தும்பைத்திணை எனப்படும்.தும்பை வீரன் தும்பைப் பூச் சூடி, போருக்குச் செல்வான். இந்தத் திணைகளுடன் வாகைத்திணை, பாடாண்திணை, பொதுவியல்திணை ஆகிய மூன்று புறத்திணைகளும் உள்ளன. இவற்றையும் சேர்த்து, பத்துப் புறத்திணைகள் என்று கூறுவர். கைக்கிளை, பெருந்திணை ஆகிய இரண்டையும் சேர்த்து, பன்னிரண்டு புறத்திணை என்றும் கூறுவர்.
கேள்வி: பொருள் இலக்கணம் - வாகைத்திணை குறித்து விரிவாக சொல்லுங்கள்.
பதில்: போரில் வெற்றி பெற்ற அரசனைப் புகழ்ந்துபாடுதல் வாகைத்திணை எனப்படும். வெற்றி பெற்றவர்கள் வாகைப்பூவைச் சூடி வெற்றியைக் கொண்டாடுவார்கள்.
கேள்வி: பொருள் இலக்கணம் - பாடாண்திணை என்பது என்ன?
பதில்: இதுவரை சொன்ன புறத்திணைகள் போர்நிகழ்ச்சியை அடிப்படையாகக் கொண்டவை. பாடாண்திணையில் கொடை, கடவுள் வாழ்த்து, அரசனை வாழ்த்துதல் முதலியவைஇடம்பெறும்.
கேள்வி: பொருள் இலக்கணம் - பொதுவியல் என்பது என்ன?
பதில்: போரில் இறந்த வீரர்களுக்கு நடுகல் எடுத்து வழிபடுதல், போரில் இறந்த வீரர்களின் மனைவியர் இரங்கல், நிலையாமை முதலியவை பொதுவியல் திணையில் இடம்பெறும்.
கேள்வி: பொருள் இலக்கணம் - கைக்கிளை பற்றி விளக்கவும்.
பதில்: தன்னை விரும்பாத ஒரு பெண்ணிடம் ஒருவன் காதல் கொள்வது கைக்கிளைத்திணை எனப்படும். இதை ஒருதலைக் காதல் என்று கூறுவர்.